ท่องศัพท์การเงินช่วงกักตัว - FINNOMENA
สำหรับมือใหม่ที่อาจจะยังไม่คุ้นเคยกับตัวเลขทางเศรษฐกิจ ไม่รู้ว่าตัวย่อต่าง ๆ หมายความว่าอะไร วันนี้ผมเลยรวบรวมศัพท์ทางการเงินน่ารู้มาให้ พร้อมความหมายแบบสั้น ๆ ศัพท์พวกนี้แรก ๆ อาจจะดูเยอะ แต่พอเจอบ่อย ๆ รับรองคุ้นเคยจำได้แน่นอนครับ
9 เม.ย. 2564

สำหรับมือใหม่ที่อาจจะยังไม่คุ้นเคยกับตัวเลขทางเศรษฐกิจ ไม่รู้ว่าตัวย่อต่าง ๆ หมายความว่าอะไร วันนี้ผมเลยรวบรวมศัพท์ทางการเงินน่ารู้มาให้ พร้อมความหมายแบบสั้น ๆ ศัพท์พวกนี้แรก ๆ อาจจะดูเยอะ แต่พอเจอบ่อย ๆ รับรองคุ้นเคยจำได้แน่นอนครับ
ท่องศัพท์การเงินกันเถอะ
2Y10Y Spread
ส่วนต่างระหว่างอัตราผลตอบแทนพันธบัตรประเภท 10 ปี กับ 2 ปี ใช้คาดการณ์การชะลอตัวของเศรษฐกิจ
CDS IG US 5 Yrs
ย่อมาจาก Credit Default Swap Investment Grade หมายถึงราคาอนุพันธ์ป้องกันความเสี่ยงของสินทรัพย์ระดับ Investment Grade ระยะ 5 ปีของสหรัฐฯ ถ้าตัวเลขนี้สูงแสดงว่าตลาดช่วงนั้นเสี่ยง
Circuit Breaker
คำสั่งหยุดการซื้อขายชั่วคราวเมื่อตลาดหุ้นร่วงรุนแรงผิดปกติ เพื่อเว้นช่วงให้นักลงทุนได้ตรวจสอบข่าวสาร
CSI300
ดัชนีที่ใช้วัดการเติบโตของหุ้น 300 ตัวแรกที่ซื้อขายใน Shanghai และ Shenzhen Stock Exchange
Dow Jones
ดัชนีที่คำนวณจากหุ้นทั้งหมด 30 ตัวที่ได้รับการยอมรับว่าเป็นตัวแทนของเศรษฐกิจอเมริกาในภาพรวม
Drawdown
ตัวเลขการติดลบมากที่สุดเมื่อเทียบกับจุดสูงสุด
DXY
U.S. Dollar Index (USDX, DXY, DX) ดัชนีที่บ่งบอกความต้องการถือครองสกุลเงินดอลลาร์เมื่อเทียบกับอีก 6 สกุล คือ ยูโร, เยน, ปอนด์, ดอลลาร์แคนาดา, โครนสวีเดน และฟรังก์สวิส
ETFGTOTL
Total ETF Holdings of Gold บ่งบอกปริมาณการถือครองทองคำในตลาด ETF มีหน่วยเป็น Troy Ounce
EU50
เรียกอีกชื่อว่า Stoxx50 คือดัชนีที่คำนวณจากหุ้นขนาดใหญ่ 50 ตัวแรกในกลุ่มประเทศสหภาพยุโรป
Fear & Greed Index
ดัชนีที่ประเมินความโลภและความกลัวของนักลงทุนในตลาดโดยนำปัจจัย 7 อย่างมาคำนวณ
Hard Currency
กลุ่มสกุลเงินที่มีความเสถียรสูงและมีการซื้อขายเยอะ เช่น ดอลลาร์สหรัฐ, ยูโร, เยน, ปอนด์ เป็นต้น
Inverted Yield Curve
ภาวะที่อัตราผลตอบแทนของพันธบัตรรัฐบาลอายุสั้น “มากกว่า” พันธบัตรรัฐบาลอายุยาว เนื่องจากคนแห่ไปถือพันธบัตรระยะยาวจนราคาสูงขึ้น ทำให้ผลตอบแทนต่ำลง มักเป็นสัญญาณเตือนก่อนเศรษฐกิจถดถอย
Investment Grade
ตราสารหนี้ที่ได้รับ Rating ระดับ BBB ขึ้นไป ถือว่าเป็นตราสารหนี้ที่มีความน่าเชื่อถือสูง
MSCI
ดัชนีที่ทำโดยบริษัท Morgan Stanley Capital International เพื่อเป็นมาตรฐานให้กับนักลงทุน แบ่งเป็นหลายประเภท สำหรับหุ้นก็จะแบ่งเป็นกลุ่ม เช่น กลุ่มประเทศกำลังพัฒนา กลุ่มเอเชียยกเว้นญี่ปุ่น เป็นต้น
Nasdaq
ดัชนีที่คำนวณจากมูลค่าหุ้นในตลาด Nasdaq ซึ่งปัจจุบันมีหุ้นซื้อขายอยู่มากกว่า 3,000 ตัว
NIKKEI225
ดัชนีที่คำนวณจากหุ้นขนาดใหญ่ 225 ตัวที่ซื้อขายใน Tokyo Stock Exchange
Repo
ย่อมาจาก Repurchase Agreement เป็นการกู้ยืมระยะสั้นโดยผู้กู้นำหลักทรัพย์รัฐบาลที่มีไปขายเพื่อแลกกับเงินสด และทำการซื้อคืนภายหลังโดยจ่ายดอกเบี้ยเพิ่มให้ เป็นวิธีเพิ่มสภาพคล่องวิธีหนึ่ง
S&P500
เรียกอีกชื่อว่า US500 เป็นดัชนีที่คำนวณจากหุ้นใหญ่ในสหรัฐฯ 500 ตัวจาก NYSE และ Nasdaq 
Safe Haven
กลุ่มสินทรัพย์ปลอดภัยที่มักมีมูลค่าสูงขึ้นเมื่อตลาดผันผวน เช่น ทอง, พันธบัตร, เงินฟรังก์สวิส เป็นต้น
SET
ดัชนีที่ใช้วัดมูลค่าของหุ้นไทยทั้งหมดในตลาด
SET50 / SET100
ดัชนีที่ใช้วัดมูลค่าหุ้นไทยที่ใหญ่ที่สุดในตลาด 50 และ 100 ตัวแรกตามลำดับ
Short Sell
กลยุทธ์ในการเก็งกำไรขาลง โดยการยืมหุ้นมาขายก่อน โดยคาดหวังว่าจะซื้อกลับไปคืนได้ในราคาที่ต่ำกว่า
Stoxx600
ดัชนีที่วัดมูลค่าของหุ้นบริษัทเล็กกลางใหญ่จำนวน 600 ตัวในกลุ่มประเทศในสหภาพยุโรป
Subprime
วิกฤตการเงินครั้งใหญ่ในสหรัฐฯ เมื่อปี 2008 เกิดจากคนกู้เงินมาซื้ออสังหาริมทรัพย์มากเกินไป และเมื่อฟองสบู่แตก จึงทำให้เกิดการผิดชำระหนี้ปริมาณมหาศาลตามมา
USD/JPY
อัตราแลกเปลี่ยนเงินดอลลาร์สหรัฐกับเงินเยน มีหน่วยเป็น “เยน ต่อ 1 ดอลลาร์สหรัฐ”
USD/THB
อัตราแลกเปลี่ยนเงินดอลลาร์สหรัฐกับเงินบาท มีหน่วยเป็น “บาท ต่อ 1 ดอลลาร์สหรัฐ”
Valley Time
ระยะเวลาที่ดัชนีใช้ในการปรับตัวจากจุดสูงสุดลงไปที่จุดต่ำสุด
VIX
ย่อมาจาก Volatility Index ให้วัดความผันผวนของตลาด โดยคำนวณจากการซื้อขายอนุพันธ์ ปกติอนุพันธ์จะถูกใช้เป็นเครื่องมือป้องกันความเสี่ยง ดังนั้นถ้ามีการซื้อขายมาก แสดงว่าตลาดกำลังผันผวน
Yield
ผลตอบแทนสุทธิเมื่อเทียบกับเงินที่ลงทุนไป มักใช้พูดถึงผลตอบแทนของตราสารหนี้
Version สำหรับคนชอบอ่านจากรูป
แท็ก:
Article
Basic
COVID-19
Knowledge
Picture Slide
Short Content
ศัพท์การเงิน
แชร์บทความ:
ผู้เขียน
TUM SUPHAKORN
สมาชิกทีม Content Developer ของ FINNOMENA สนใจเรื่องจิตวิทยา ว่าทำไมคนถึงตัดสินใจทำอะไรบางอย่าง รวมถึงการตัดสินใจเกี่ยวกับเรื่องเงิน